CELEX: 32020R0106
Language: sl
Date: 2020-01-23 00:00:00
Title: Izvedbena uredba Komisije (EU) 2020/106 z dne 23. januarja 2020 o izdaji dovoljenja za natrijev format kot krmni dodatek za vse živalske vrste (Besedilo velja za EGP)

24.1.2020   
               
               
                  SL
               
               
                  Uradni list Evropske unije
               
               
                  L 19/15
               
            
         IZVEDBENA UREDBA KOMISIJE (EU) 2020/106
         z dne 23. januarja 2020
         o izdaji dovoljenja za natrijev format kot krmni dodatek za vse živalske vrste
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
         ob upoštevanju naslednjega:
         
                     (1)
                  
                  
                     Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
                  
               
                     (2)
                  
                  
                     V skladu s členom 7 Uredbe (ES) št. 1831/2003 je bil vložen zahtevek za izdajo dovoljenja za natrijev format. Navedenemu zahtevku so bili priloženi zahtevani podatki in dokumenti iz člena 7(3) Uredbe (ES) št. 1831/2003.
                  
               
                     (3)
                  
                  
                     Zahtevek zadeva dovoljenje za natrijev format kot krmni dodatek za vse živalske vrste in njegovo uvrstitev v kategorijo „tehnološki dodatki“.
                  
               
                     (4)
                  
                  
                     Evropska agencija za varnost hrane (v nadaljnjem besedilu: Agencija) je v mnenjih z dne 30. aprila 2015 (2) in 26. februarja 2019 (3) ugotovila, da natrijev format pod predlaganimi pogoji uporabe nima škodljivega vpliva na zdravje živali, varnost potrošnikov ali na okolje. Ugotovila je tudi, da je snov zmerno dražilna za oči in povzročitelj preobčutljivosti kože. Zaradi mnenja, da izpostavljenost natrijevemu formatu prek vdihavanja povzroča tveganje za nezaščitene delavce, ki so v stiku z dodatkom, se ga iz previdnosti poleg tega obravnava kot dražilnega za dihalne poti. Zato Komisija meni, da bi bilo treba sprejeti ustrezne zaščitne ukrepe, da se preprečijo škodljivi učinki na zdravje ljudi, zlasti kar zadeva uporabnike dodatka. Agencija je ugotovila tudi, da bi tekočina natrijevega formata lahko bila učinkovit pospeševalec higienskih razmer v krmi. Agencija meni, da ni potrebe po posebnih zahtevah v zvezi s poprodajnim nadzorom. Potrdila je tudi poročilo o analitskih metodah za krmni dodatek v krmi, ki ga je predložil referenčni laboratorij, ustanovljen z Uredbo (ES) št. 1831/2003.
                  
               
                     (5)
                  
                  
                     Ocena natrijevega formata je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo natrijevega formata, kakor je opredeljena v Prilogi k tej uredbi.
                  
               
                     (6)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Dovoljenje
            Snov iz Priloge, ki spada v kategorijo dodatkov „tehnološki dodatki“ in funkcionalno skupino „pospeševalci higienskih razmer“, se dovoli kot dodatek v prehrani živali v skladu s pogoji iz navedene priloge.
         
         
            Člen 2
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 23. januarja 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 268, 18.10.2003, str. 29.
         
            (2)  EFSA Journal (2015);13(5):4113.
         
            (3)  EFSA Journal (2019);17(3):5645.
      
      
         
            PRILOGA
            
                        Identifikacijska številka dodatka
                     
                     
                        Dodatek
                     
                     
                        Kemijska formula, opis, analizna metoda
                     
                     
                        Vrsta ali kategorija živali
                     
                     
                        Najvišja starost
                     
                     
                        Najnižja vsebnost
                     
                     
                        Najvišja vsebnost
                     
                     
                        Druge določbe
                     
                     
                        Datum poteka veljavnosti dovoljenja
                     
                  
                        mg mravljične kisline/kg popolne krmne mešanice z vsebnostjo vlage 12 %
                     
                  
                        
                           Tehnološki dodatki: pospeševalci higienskih razmer
                        
                     
                  
                        1k237
                     
                     
                        Natrijev format
                     
                     
                        
                           Sestava dodatka
                        
                        V tekoči obliki
                        ≥ 15 % natrijev format
                        ≤ 75 % mravljična kislina
                        ≤ 25 % voda
                     
                     
                        Vse živalske vrste razen prašičev
                     
                     
                        —
                     
                     
                        —
                     
                     
                        10 000 
                        (ekvivalent mravljične kisline)
                     
                     
                        
                                    1.
                                 
                                 
                                    V navodilih za uporabo dodatka in premiksov se navedejo pogoji skladiščenja.
                                 
                              
                                    2.
                                 
                                 
                                    Mešanica različnih virov mravljične kisline ne sme presegati najvišje dovoljene vsebnosti v popolnih krmnih mešanicah.
                                 
                              
                                    3.
                                 
                                 
                                    Nosilci dejavnosti poslovanja s krmo zaradi morebitnih tveganj, ki izhajajo iz uporabe dodatka in premiksov, za uporabnike določijo postopke varnega ravnanja in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za dihala, zaščitnimi očali in rokavicami.
                                 
                              
                     
                        13. februarja 2030
                     
                  
                        
                           Lastnosti aktivne snovi
                        
                        Natrijev format ≥ 15 % (v tekoči obliki) Mravljična kislina ≤ 75 %
                        Pridobljena s kemijsko sintezo.
                     
                     
                        Prašiči
                     
                     
                        —
                     
                     
                        —
                     
                     
                        12 000 
                        (ekvivalent mravljične kisline)
                     
                  
                        
                           Analizna metoda
                            (1)
                        
                        Določanje natrija v krmnih dodatkih: EN ISO 6869 atomska absorpcijska spektrometrija (AAS) ali EN 15510: atomska emisijska spektrometrija z induktivno sklopljeno plazmo (ICP-AES).
                        Določanje skupnega formata v krmnih dodatkih: EN 15909: tekočinska kromatografija visoke ločljivosti z reverzno fazo z UV-detekcijo (RP-HPLC-UV).
                        Določanje skupnega formata v premiksih in krmnih mešanicah: ionska izključitvena tekočinska kromatografija visoke ločljivosti z UV-detekcijo ali detekcijo na osnovi lomnega količnika (HPLC-UV/RI) ali ionska kromatografija z detekcijo na osnovi električne prevodnosti (IC-ECD).
                     
                  
               (1)  Podrobnosti o analiznih metodah so na voljo na naslovu referenčnega laboratorija: https://ec.europa.eu/jrc/en/eurl/feed-additives/evaluation-reports.